НАЦРТ

На основу члана 46. став 1. Закона о планирању и изградњи (''Службени гласник

Републике Србије'', бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23) и члана --- тачка ----Статута Општине Димитровград (''Службени лист Града Ниша'', број \_\_\_\_), Скупштина општине Димитровград на седници одржаној \_\_\_\_\_\_\_\_\_\_\_године, доноси

**О Д Л У К У**

**О ИЗРАДИ ИЗМЕНА И ДОПУНА**

**ПЛАНА ГЕНЕРАЛНЕ РЕГУЛАЦИЈЕ ДИМИТРОВГРАДА**

**Члан 1.**

На основу ове одлуке израдиће се измене и допуне Плана генералне регулације Димитровграда ("Службени лист града Ниша" бр.92/14, "Службени лист општине Димитровград", број 10/19 и 17/24) (у даљем тексту: Измена и допуна Плана).

**Члан 2.**

Оквирна граница Измена и допуна Плана дата је у Прилогу – Графички приказ оквирне границе обухвата измена и допуна Плана генералне регулације Димитровграда, који је одштампан уз ову одлуку и чини њен саставни део.

Коначна граница обухвата Измена и допуна Плана биће дефинисана Нацртом плана.

**Члан 3.**

Циљ доношења измена и допуна Плана је усаглашавање планског решења са постојећом саобраћајном инфраструктуром - изграђеним коридором аутопута Е-80, обилазница око Димитровграда, као и дефинисање простора за потребе дислокације постојећег, тј. изградње новог пречишћивача отпадних вода.

**Члан 4.**

Плански основ за израду измена и допуна Плана представља

- Просторни план подручја инфраструктурног коридора Ниш-граница Бугарске („Службени гласник РС“, број 83/2003, 41/2006, 86/2009, 96/2017 и 101/2021)

- Просторни план општине Димитровград (''Службени лист Града Ниша'', број 62/12 и "Службени лист општине Димитровград", број 33/22),

- План генералне регулације Димитровграда ("Службени лист града Ниша" бр.92/14, "Службени лист општине Димитровград", број 10/19 и 17/24).

**Члан 5.**

У складу са чланом 51б Закона о планирању и изградњи („Службени гласник РС”, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23), примениће се скраћени поступак израде измена и допуна плана генералне регулације.

**Члан 6.**

Рок за израду Плана је 90 дана од дана ступања на снагу ове одлуке.

**Члан 7.**

Средства за израду Плана обезбеђују се из буџета општине Димитровград.

**Члан 8.**

Измене и допуне Плана биће изложене на јавни увид у просторијама и на званичној интернет страници општине Димитровград.

Подаци о начину излагања Измена и допуна Плана генералне регулације на јавни увид и трајању јавног увида, огласиће се у дневним средствима информисања, на званичној страници општине и у локалним медијима.

**Члан 9.**

За потребе израде измена и допуна Плана генералне регулације не приступа се изради стратешке процене утицаја планираних намена на животну средину.

У складу са одредбама Закона о стратешкој процени утицаја на животну средину („Службени гласник РС”, бр. 135/04 и 88/10), Решење о не/приступању изради стратешке процене утицаја на животну средину донела је надлежна служба за заштиту животне

средине.

**Члан 10.**

По претходно прибављеном мишљењу Завода за заштиту споменика културе Ниш, број \_\_\_\_ од \_\_.\_\_.2024. године, за предметни План потребна је/није израда Студије заштите непокретних културних добара.  
Рок за израду Студије заштите непокретних културних добара је 12 месеци од дана доношења ове Одлуке. Ако организација надлeжна за послове заштите непокретних културних добара не изради студију у прописаном року, сматраће се да израда студије није потребна, а поступак израде планског документа наставиће се у складу са одредбама Закона о планирању и изгради.

**Члан 11.**

Елаборат измена и допуна Плана израдиће се у три примерка оригинала у аналогном и дигиталном облику који ће се по овери чувати код Скупштине општине Димитровград као доносиоца плана и Оделења надлежног за послове урбанизма(два примерка) и један примерак оригинала у дигиталном облику за потребе Министарства грађевинарства, саобраћаја и инфраструктуре .

**Члан 12.**

Ова одлука ступа на снагу осмог дана од дана објављивања у "Службеном листу

општине Димитровград".

**О б р а з л о ж е њ е**

Правни основ за доношење ове Одлуке је члан 46.став 1. Закона о планирању и изградњи (''Службени гласник Републике Србије'', бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23), где стоји да Одлуку о изради плана доноси орган надлежан за његово доношење, по предходно прибављеном мишљењу органа надлежног за стручну контролу, односно Комисија за планове.

Разлог доношења измена и допуна Измена и допуна Плана генералне регулације Димитровграда је усаглашавање планског решења са постојећом саобраћајном инфраструктуром - изграђеним коридором аутопута Е-80, обилазница око Димитровграда, као и дефинисање простора за потребе дислокације постојећег, тј. изградње новог пречишћивача отпадних вода.

За доношење Одлуке о изради Измена и допуна Плана генералне регулације Димитровграда, по скраћеном поступку, Комисија за планове је дала позитивно предходно мишљење бр. 06-236/2024-17/2 од 15. 08.2024. године.

Број:

Датум:

У Димитровграду

СКУПШТИНА ОПШТИНЕ ДИМИТРОВГРАД

Председник,

Зоран Ђуров, с.р.